open-index/open-wikipedia-markdown huggingface dataset:
José María Massó García

**José María Massó García**, nado en Bueu o 31 de decembro de 1899 e finado en 1981, foi un empresario, escritor, fotógrafo e político galego.

## Traxectoria 
Fillo de Gaspar Massó Ferrer, da terceira xeración da empresa conserveira Massó. Logo do golpe de Estado do 18 de xullo de 1936 foi xefe da 2ª liña de Falange un dos principais represores de Bueu. Sostivo enfrontamentos pola intensidade represora co alcalde Camilo Davila Davila. Logo do cesamento do alcalde Perfecto García Lemos polo gobernador civil foi nomeado alcalde de Bueu tomando posesión o 24 de xaneiro de 1939. Permaneceu no cargo ata 1971 e foi deputado provincial. Apartou ao seu irmán Gaspar da máxima responsabilidade da empresa e da súa xestión, converténdose en xerente. Grazas aos seus contactos co poder político ampliou o seu imperio empresarial, recibiu a concesión para a posta en marcha das factorías baleeiras de Caneliñas e Morás e expandiu a empresa coas fábricas de conservas de Barbate e Avilés.

Vinculado cos deportes e co estudo de temas relacionados co mar, publicou *Barcos en Galicia. De la prehistoria hasta hoy del Miño al Finisterre*, e realizou un estudo arqueolóxico, xeográfico e histórico de Bueu e da súa comarca. Creou o Museo do Mar en Bueu co seu irmán Gaspar.

## Vida persoal 
Casou en 1929 con María de los Ángeles Bolívar Sequeiros, filla de Tomás Bolívar Massó, e foi pai de Tomás Massó Bolívar.
## Notas 
## Véxase tamén 
### Ligazóns externas 
* José María Massó, o verdugo de Bueu

* Arquivo José María Massó
Elfrid Payton

**Elfrid Payton, Jr.**, nado o 22 de febreiro de 1994 en Gretna, Luisiana, é un xogador estadounidense de baloncesto profesional que xoga nos Indiana Mad Ants da NBA G League.

## Traxectoria 
O 26 de xuño de 2014, Payton foi seleccionado na 10ª posición do Draft da NBA de 2014 polos Philadelphia 76ers. Na mesma noite do Draft, foi traspasado ós Orlando Magic. O 2 de xullo de 2014, asinou o seu contrato de rookie cos Magic.

O 8 de febreiro de 2018, Payton foi traspasado ós Phoenix Suns a cambio dunha elección da segunda rolda do Draft de 2018.

O 9 de xullo de 2018, Payton asinou un contrato cos New Orleans Pelicans.

O 9 de xullo de 2019, Payton asinou cos New York Knicks. O 19 de novembro de 2020, os Knicks cortaron a Payton. Dez días máis tarde, o 29 de novembro de 2020, os Knicks asinaron de novo a Payton, cun contrato por unha tempada.

O 10 de agosto de 2021, Payton asinou cos Phoenix Suns.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Julius Randle

**Julius Deion Randle**, nado o 29 de novembro de 1994 en Dallas, Texas, é un xogador estadounidense de baloncesto profesional.

## Traxectoria profesional 
O 26 de xuño de 2014, Randle foi seleccionado na 7ª posición do Draft da NBA de 2014 polos Los Angeles Lakers. O 13 de xullo de 2014, asinou o seu contrato de rookie cos Lakers. O 28 de outubro de 2014, no primeiro partido dos Lakers da tempada 2014-15, Randle fracturouse a tibia dereita contra os Houston Rockets. Ó día seguinte foi operado e perdeuse o resto da tempada.

O 9 de xullo de 2018, Randle asinou un contrato de dous anos e 18 millóns de dólares cos New Orleans Pelicans.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Leopoldo Brenes

**Leopoldo José Brenes Solórzano**, nado o 7 de marzo de 1949 en Ticuantepe (Nicaragua) é un eclesiástico católico latino, arcebispo metropolitano de Managua e primado de Nicaragua dende 2005, e cardeal dende 2014.
## Traxectoria 
Naceu en Ticuantepe o 7 de marzo de 1949. O 16 de agosto de 1974 foi ordenado sacerdote polo arcebispo de Managua Miguel Obando Bravo.

O 13 de febreiro de 1988 o papa Xoán Paulo II nomouno bispo auxiliar de Managua e bispo titular de *Maturba*. Recibiu a ordenación episcopal o 19 de marzo do mesmo ano, de mans do cardeal e arcebispo de Managua Miguel Obando Bravo. O 2 de novembro de 1991, Xoán Paulo II nomeouno bispo de Matagalpa.

O 1 de abril de 2005 Xoán Paulo II nomeouno arcebispo metropolitano de Managua.

O 22 de febreiro de 2014 o papa Francisco creouno cardeal, co título de cardeal-presbítero de San Gioacchino ai Prati di Castello.

## Véxase tamén 
### Ligazóns externas 
* Perfil en Catholic-Hierarchy.org
Garda Vermella

O termo **Garda Vermella** (en ) na historia de Rusia designa aos destacamentos de obreiros formados no transcurso da Revolución rusa de 1917. Conformaba o principal elemento de resposta dos bolxeviques durante devandita revolución.

## Orixes 
Moi similares aos destacamentos de obreiros que tomaran parte na revolución de 1905 en Moscova, os grupos armados precursores da Garda Vermella fixeron a súa aparición nas fábricas durante a Revolución de Febreiro para manter a orde na cidade. Os bolxeviques conseguiron controlar eses grupos no mes de abril e separalos das milicias obreiras, en mans de menxeviques e socialrevolucionarios, así como da «milicia do pobo» do soviet de Petrogrado. A Garda Vermella tiña por misión «*protexer a revolución*» e «*mostrar resistencia ás forzas reaccionarias*». Durante o proceso revolucionario, adquiriu o papel de policía civil ordinaria, substituíndo así á policía tsarista desmantelada.

## Papel na Revolución 
A Garda Vermella mantívose na clandestinidade trala súa participación nas Xornadas de Xullo, abandonándoa despois do intento errado de golpe de Estado protagonizado polo xeneral Lavr Kornílov en agosto de 1917. A partir dese momento, a Garda Vermella estruturouse en Petrogrado e en Moscova, sendo dirixida polo Partido bolxevique. Trala Revolución de Outubro, implantouse na maior parte dos centros industriais de Rusia e converteuse nun verdadeiro exército revolucionario. Alistarse a ela era totalmente voluntario, sendo soamente necesario o ter unha recomendación dos soviets ou das células do Partido Bolxevique. Interveu con éxito en conflitos locais como o protagonizado por Aleksandr Dútov en Oremburgo, pero a súa organización dispersa era ineficaz contra o Exército Branco.

Constituíu a base do Exército Vermello, creado en xaneiro de 1918, disolvéndose oficialmente en abril dese mesmo ano.[miniatura|[Lev Trotski dirixindo á Garda Vermella|centro]]
## Notas 
## Véxase tamén 
### Outros artigos 
* Exército Vermello
* Lev Trotski
Baselios Cleemis Thottunkal

**Baselios Cleemis Thottunkal** (en ), nado o 15 de xuño de 1959 en Mukkoor (distrito de Pathanamthitta Kerala, India) é un eclesiástico católico siro-malankar, arcebispo maior de Trivandrum da Igrexa Católica Siro-Malankara dende 2007, e cardeal dende 2012.
## Traxectoria 
Naceu como **Isaac Thottunkal** o 15 de xuño de 1959 en Mukkoor, unha vila do distrito de Pathanamthitta no estado de Kerala.

O 11 de xuño de 1986 foi ordenado sacerdote polo bispo de Battery Cyril Baselios Malancharuvil.

O 18 de xuño de 2001 foi nomeado bispo auxiliar de Trivandrum e bispo titular de *Chaialum*. Recibiu a ordenación episcopal o 15 de agosto do mesmo ano, de mans do arcebispo de Trivandrum Cyril Baselios.

O 11 de setembro de 2003 foi nomeado bispo de Tiruvalla. Cando a sé foi elevada a arquieparquía, o 15 de maio de 2006, foi nomeado arcebispo metropolitano.

O 8 de febreiro de 2007 foi elixido arcebispo maior de Trivandrum polo Sínodo da Igrexa Católica Siro-Malankara. A súa elección foi aceptada por Bieito XVI ao día seguinte, e feita pública o 10 de febreiro.

O 24 de novembro de 2012 o papa Bieito XVI creouno cardeal, co título de cardeal-presbítero de San Gregorio VII.

## Véxase tamén 
### Ligazóns externas 
* Perfil en Catholic-Hierarchy.org
Río Severn

[260px|miniatura|O río Severn en [Shrewsbury desde o castelo de Shrewsbury]]
miniatura|Ríos británicos
O **río Severn** (do , en , en ) é o río máis longo de Gran Bretaña con 354 quilómetros de lonxitude.

O río nace a 610 msnm no monte galesa de Plynlimon,  no condado de Ceredigion. Corre por catro pobos do condado Powys: Llanidloes, Caersws, Newtown e Welshpool antes de entrar en Inglaterra. Brevemente, o Severn é a fronteira entre Gales e o condado inglés de Shropshire.

Atravesa a capital de Shropshire, Shrewsbury, e logo a vila de Telford, onde se atopa a primeira ponte de ferro fundido, o Ironbridge. Máis ao sur o Severn pasa por Bridgnorth antes de entrar no condado de Worcestershire. No norte de Worcestershire a vila de Stourport on Severn leva o seu nome. Tras Stourport o río pasa pola capital do condado, Worcester e dá o seu nome á pequena localidade de Upton on Severn. Cando entra no condado de Gloucestershire, pasa a carón de Tewkesbury, e despois pola capital condal Gloucester. O Severn desemboca na canle de Bristol a través do seu estuario no suroeste de Inglaterra. O quinto río máis longo do Reino Unido, o río Wye, desauga á dereita da boca d estuario do Severn, así como tamén o río Usk e, pola ribeira esquerda, faino o río Avon (Avon de Bristol).

O seu principal afluente é o río Avon, o décimo cuarto río máis longo do Reino Unido.

## Tributarios
Os principais afluentes do río Severn son os seguintes (ordenados):
* río Vyrnwy, pola esquerda, cunha lonxitude de 64&nbsp;km que discorre por Gales e Inglaterra;
* río Tern, pola esquerda, de 48&nbsp;km e que discorre por Inglaterra;
* río Teme, pola dereita, de 130&nbsp;km e que discorre por Gales e Inglaterra;
* río Avon, pola esquerda, de 136&nbsp;km e que discorre por Inglaterra;

## Véxase tamén
Paul Okalik

**Paul Okalik** (en ), nado o 26 de maio de 1964, é un político canadense. Elixido en 1999 membro da primeira Asemblea de Nunavut, e o primeiro ministro do territorio.

O 4 de novembro de 2010, foi elixido Portavoz da Asemblea Lexislativa de Nunavut.

## Notas 
## Véxase tamén
Kiss of the Dragon

***Kiss of the Dragon*** é un filme de acción dirixido por Chris Nahon, escrito e producido por Luc Besson, que se estreou no 2001. Está protagonizado por Jet Li, Bridget Fonda e Tchéky Karyo.

## Personaxes 
* Jet Li como Liu Jian
* Bridget Fonda como Jessica Kamen
* Tchéky Karyo como Inspector Jean-Pierre Richard
* Max Ryan como Lupo
* Ric Young como Mister Big
* Burt Kwouk como Tío Tai
* Kentaro como Chen
* Laurence Ashley como Aja
* Cyril Raffaelli como Twin
* Didier Azoulay como Twin
* John Forgeham como Max
* Paul Barrett como Piloto
* Colin Prince como Asistente de Lupo
* Vincent Glo as Pluto
* Vincent Wong como Ministro Tang

## Notas 
## Véxase tamén 
### Ligazóns externas 
* 
* Ficha en AllRovi 
* Ficha en RottenTomatoes 
* Ficha en BoxOfficeMojo
Vassilis Xanthopoulos

**Vassilis Xanthopoulos** (en grego: Βασίλης Ξανθόπουλος), nado o 29 de abril de 1984 en Marusi, Atenas, é un xogador profesional de baloncesto grego que xoga para o Panionios BC da A1 Ethniki grega. Cunha estatura de 1,88 metros xoga na posición de base.

## Traxectoria profesional 
Xanthopoulos medrou xogando nas categorías inferiores do Olympiacos dende o ano 1997. Comezou a xogar coma profesional en 2002, no Near East da liga grega. No ano 2004, Xanthopoulos fichou polo Panathinaikos. En 2005, fichou polo PAOK Tesalónica. En 2006 volveu ó Panathinaikos, onde conseguiu a Tripla Coroa no ano 2007, tras gañar a liga grega, a copa grega, e a Euroliga na mesma tempada. Co Panathinaikos, Xanthopoulos gañou dúas ligas gregas e dúas copas gregas. En 2013, tras pasar polo Panionios en 2009, o Panellinios en 2011, e volver ó Panathinaikos en 2012, fichou polo Obradoiro CAB da Liga ACB. Posteriormente regresa a Grecia para xogar no Panionios, o Aris Tesalónica e o AEK Atenas.

## Notas 
## Véxase tamén 
### Ligazóns externas 
* Perfil en ACB.com
Aitzpea Goenaga

**Aitzpea Goenaga Mendiola**, nada en Donostia, Guipúscoa, en 1959, é unha actriz, directora de cine e escritora vasca. Dende 2010 é directora do Instituto Vasco Etxepare, o instituto da lingua e da cultura vasca. É nai e tía das tamén actrices Aia Kruse e Bárbara Goenaga (respectivamente).

## Filmografía 
### Como actriz de cine 
* *Obaba* (2005)
* *Semen, una historia de amor* (2005)
* *Yoyes* (2000)
* *Carretera y manta* (2000)
* *Sí, quiero...* (1999)
* *Pecata minuta* (1999)
* *El ataque del hombre mochila* (1997)
* *Cuestión de suerte* (1996)
* *Adiós Toby, adiós* (1995)
* *La gente de la Universal* (1991)
* *El invierno en Lisboa* (1991)
* *Santa Cruz, el cura guerrillero* (1991)
* *Ander eta Yul* (1989)

### Como actriz de televisión 
* *Bi eta bat* (2012)
* *Hospital Central* (2004)
* *El comisario* (2000)
* *Teilatupean* (2000)
* *Goenkale* (2000)
* *Hermanas* (1998)
* *Periodistas*
* *Jaun ta jabe*
* *Nire familia eta beste animalia batzuk*
* *Duplex* (1993)
* *Bi eta bat*
* *Beni eta Marini*
* *Hau da A.U.*
* *Bai Horixe*

### Como directora 
* *Sukalde kontuak* (2009)
* *Zeru Horiek* (2006)
* *Duplex* (1993)

## Notas 
## Véxase tamén 
### Ligazóns externas 
*Páxina  web oficial
Tripedalia cystophora

***Tripedalia cystophora*** é unha especie de pequenas cubomedusas da familia Tripedaliidae. É nativa do mar Caribe e das augas tropicais dos océanos Índico e Pacífico.

## Descrición 
A medusa de *Tripedalia cystophora* mide aproximadamente 1&nbsp;cm de diámetro. A súa campá con forma de cubo ten unha parte superior aplanada e é lixeiramente máis larga que alta. En cada unha das catro esquinas da campá saen do mesmo punto tres tentáculos, cada un sobre un talo ou pedalio. A superficie externa da campá é granulada porque ten estruturas que parecen pequenas verrugas armadas con nematocitos. Aproximadamente a un cuarto de camiño en dirección á parte superior da campá hai catro ropalias, que son estruturas cilíndricas que conteñen células sensibles á luz. Aproximadamente na parte media da campá, poden verse as súas catro gónadas aplanadas dentro da campá. A parte inferior da campá está parcialmente constrinxida por un velario, e no centro está o manubrio, unha estrutura tubular que colga para abaixo e leva a boca no seu extremo. Esta cubomedusa é de cor marrón amarelada translúcida.

## Distribución e hábitat 
O World Register of Marine Species indica que o seu hábitat son as augas do mar Caribe e do Indo-Pacífico Central, pero sinala que isto non está revisado.

## Bioloxía 
miniatura|dereita|Natación e movemento das ropalias de *Tripedalia cystophora*.
Igual que outras cubomedusas nada expandindo e contraendo a súa campá vigorosamente. Alí *T. cystophora* aliméntase deixándose afundir lentamente cara ao fondo cos seus tentáculos estendidos arredor para apañar as súas presas.

As cubomedusas teñen sistemas visuais complexos e en *T. cystophora* cada unha das catro ropalias da campá constan dun grupo de seis ollos de catro tipos morfolóxicos. O ollo en posición máis superior e o máis inferior conteñen unha lente, e hai tamén un par de ollos de fenda e un par de ollos de pozo. *T. cystophora* presenta comportamentos complexos como evitar obstáculos e nadar rapidamente nunha dirección determinada e pode manter a súa posición na columna de auga iluminada seguramente utilizando información visual. A presenza ou ausencia dos copépodos que depreda ou a cantidade presente deles non parece afectar o seu comportamento de xiro ou velocidade de natación pero ao permanecer na auga solleira maximiza o número de copépodos dos que se pode alimentar.

## Notas
Fotopsina

dereita|miniatura|410px|Espectro de absorción normalizada das tres fotopsinas humanas e da rodopsina humana (en liña descontinua).

As **fotopsinas** (tamén chamadas **opsinas dos conos**) son proteínas que se encontran nas células cono da retina, que funcionan como moléculas fotorreceptoras que son a base da visión en cor. Na retina dos polos hai un sistema de pigmentos visuais dos conos chamado **iodopsina**, que é un análogo próximo da *púrpura visual* ou rodopsina dos bastóns. As fotopsinas e iodopsinas constan dun compoñente proteico unido a un cromóforo, que é o retinal.

## Función 
As fotopsinas son un tipo de opsinas. As opsinas son receptores acoplados á proteína Gn-x da familia das proteínas retinilideno. A isomerización do 11-*cis*-retinal a todo-*trans*-retinal causada pola luz induce un cambio conformacional na proteína que activa a fotopsina e promove a súa unión á proteína G transducina, a cal desencadea unha fervenza de segundo mensaxeiro.

## Tipos 
As diferentes fotopsinas difiren nuns poucos aminoácidos e absorben luz a diferentes lonxitudes de onda como pigmentos unidos ao retinal.

Nos humanos hai 3 iodopsinas (análogos da rodopsina) que conteñen os complexos pigmento-proteína **fotopsina I, II, e III**. Os 3 tipos de iodopsinas denomínanse erythrolabe (fotopsina I + retinal), chlorolabe (fotopsina II + retinal), e cyanolabe (fotopsina III + retinal), respectivamente. 
Estas fotopsinas teñen unha absorción máxima para a luz vermella ["erythr"-vermello] (fotopsina I), verde ["chlor"-verde] (fotopsina II), e violeta azulada ["cyan"-violeta azulado] (fotopsina III).

## Historia 
George Wald recibiu o Premio Nobel de Medicina en 1967 polos seus experimentos feitos na década de 1950 que mostraron a diferenza en absorbancia das fotopsinas.

## Notas 
## Véxase tamén 
### Outros artigos 
* Rodopsina, o pigmento para a visión na escuridade *monocromática* (escotópica) dos bastóns.
* Melanopsina, pigmento usado para controlar o tamaño pupilar e os ciclos de sono e vixilia
* Ciclo visual, a química da fototransdución
* Cegueira ás cores

### Ligazóns externas 
* Rodopsina , resumo e imaxes.
Yojimbo

(lit. "gorila"; gardacostas, en sentido coloquial) é un filme xaponés dirixido por Akira Kurosawa que se estreou en 1961. Está protagonizado por Toshirō Mifune, Tatsuya Nakadai, Seizaburō Kawazu e Kyu Sazanka. Ambientada no Xapón do século XIX durante o Shogunato Tokugawa, conta a historia dun rōnin que chega a unha vila onde dous xefes do crime se enfrontan pola supremacía.

*Sanjuro* (1962), influenciada polo éxito de *Yojimbo*, foi modificada para caracterizar un personaxe principal similar ó da súa predecesora.

## Sinopse 
É o ano 1860, durante a época na que o shogunato Tokugawa está chegando á súa fin. Un rōnin, ou samurai sen amo, anda deambulando ata chegar a unha pequena cidade dividida pola guerra entre dúas bandas criminais, nunha manda Seibei e na outra Ushitora. Ushitora fora noutrora a man dereita de Seibei; a confianza deteriorouse cando Seibei determinou que o sucedería seu fillo Yoichiro.

Tazaemon, o comerciante de seda e alcalde, volve por Seibei; mentres Tokuemon, o cervexeiro, é partidario de Ushitora. Gonji, o propietario dunha pousada, aconsella ó forasteiro que se marche mentres poida, mais o rōnin pensa tirar proveito da situación.

## Personaxes 
* Toshiro Mifune como Kuwabatake Sanjuro, o forasteiro
* Eijirō Tōno como Gonji, propietario da pousada
* Seizaburo Kawazu como Seibei
* Kyū Sazanka como Ushitora
* Takashi Shimura como Tokuemon, o cervexeiro
* Kamatari Fujiwara como Tazaemon, o alcalde
* Tatsuya Nakadai como Unosuke

## Conflitos de autor 
Sergio Leone filmou *Por un puñado de dólares* no 1964, un remake protagonizado por Clint Eastwood, e non pagou os dereitos de autor. Tivo problemas legais; iniciouse un xuízo entre os produtores do filme xaponés de Kurosawa e a produtora de Leone. O director xaponés reclamaba a autoría do guión xunto a Ryuzo Kikushima; o xuízo resultou favorable á produtora xaponesa, atrasando dous anos a estrea da película de Leone nos Estados Unidos.

## Véxase tamén 
### Ligazóns externas 
* Yojimbo (El mercenario), ficha da película en filmaffinity.
* Yojimbo (1961), ficha da película en IMDb.
David Schwimmer

**David Lawrence Schwimmer**, nado en Nova York o 2 de novembro de 1966, é un actor, director e produtor estadounidense.

## Filmografía 
## Véxase tamén
Agustín Rey Fonseca

**Agustín Rey Fonseca**, nado en Marín en 1893 e finado en Barcelona en 1968, foi un político galego.

## Traxectoria
Fillo de Gabino Rey López. Membro do Partido Radical Socialista e presidente da Agrupación local de Marín. Coa República foi elixido concelleiro en Marín, e elixido alcalde en 1931. Dimitiu en maio de 1931 por enfermidade. Co golpe de Estado do 18 de xullo de 1936 foi desterrado a Barcelona.

## Vida persoal 
Casou con Ramona Luciana Santiago Quiroga e foi pai de Gabino Rey Santiago.

## Notas
## Véxase tamén
### Ligazóns externas
*Alcaldes de Marín
Atlantis: The Lost Empire

***Atlantis: The Lost Empire*** é un filme estadounidense de animación creado por Walt Disney Feature Animation. Escrito por Tab Murphy, dirixido por Gary Trousdale e Kirk Wise, e producido por Don Hahn, ten as voces de Michael J. Fox, Cree Summer, James Garner, Leonard Nimoy, Don Novello e Jim Varney.

## Sinopse 
Un mozo aventureiro chamado Milo herda un antigo diario que contén chaves de como chegar a Atlantis, o mítico reino asulagado. Xunto a outros intrépidos personaxes, Milo decide embarcarse no Ulises, un abraiante submarino, nunha arriscada expedición ó fondo do mar.

## Personaxes 
* Michael J. Fox como Milo James Thatch
* James Garner como Comandante Lyle Tiberius Rourke
* Cree Summer como Kidagakash "Kida" Nedakh
* Don Novello como Vincenzo "Vinny" Santorini
* Phil Morris como Doutor Joshua Strongbear Sweet
* Claudia Christian como Tenente Helga Katrina Sinclair
* Jacqueline Obradors como Audrey Rocio Ramirez
* Florence Stanley como Wilhelmina Bertha Packard
* David Ogden Stiers como Fenton Q. Harcourt
* Jennifer Seguin como Kida's Mother
* Holly Gauthier-Frankel como Ms. Harcourt
* John Mahoney como Preston B. Whitmore
* Jim Varney como Jebidiah Allardyce "Cookie" Farnsworth
* Corey Burton como Gaëtan "Mole" Molière
* Leonard Nimoy como Kashekim Nedakh

## Galardóns e nomeamentos 
* 2001: Premios Annie: 6 nomeamentos técnicos.

## Obras relacionadas 
### Videoxogos 
Hai varios videoxogos baseados no filme. *Atlantis: The Lost Empire – Search for the Journal* foi desenvolvido por Zombie Studios e publicado por Disney Interactive. Lanzouse para Microsoft Windows. *Atlantis: The Lost Empire – Trial by Fire* foi desenvolvido por Zombie Studios e publicado por Disney Interactive. Lanzouse para Microsoft Windows.

*Atlantis: The Lost Empire* é un videoxogo de acción e aventura desenvolvido por Eurocom Entertainment Software e publicado por Sony Computer Entertainment para a consola PlayStation. O xogador controla a Milo, Audrey, Molière, Kida e Vinny mentres atravesan a Atlántida descubrindo os seus segredos. Algunhas funcións do xogo desbloquean outras (como un filme) ao atopar elementos agochados durante o xogo. THQ lanzou *Atlantis: The Lost Empire* para Game Boy Advance e Game Boy Color. En Game Boy Color, é un videoxogo de plataformas desenvolvido por Eurocom Entertainment Software no cal o xogador controla a Milo, Audrey, Molière e Vinny nunha misión para descubrir a Atlántida. En Game Boy Advance, é un xogo de plataformas desenvolvido por 3d6 Games que se basea en buscar e recoller cristais.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Páxina oficial 
* 
* Ficha en BoxOfficeMojo 
* Ficha en RottenTomatoes
Micky Stobart

**Miguel Ángel García Stobart**, máis coñecido como **Micky Stobart**, nado o 22 de marzo de 1985 en Palma de Mallorca, é un xogador profesional de baloncesto español que xoga para o CB Valladolid da LEB Ouro. Cunha estatura de 2,05 metros xoga na posición de pivote.

## Traxectoria profesional 
En 2012, Stobart chegou ó Obradoiro CAB da Liga ACB procedente do Bàsquet Mallorca. Ó rematar a tempada, renovou o seu contrato por unha tempada máis.

Tras dúas tempadas en Santiago de Compostela, Stobart fichou en setembro de 2014 polo CB Valladolid da LEB Ouro.

## Notas 
## Véxase tamén 
### Ligazóns externas 
* Perfil en ACB.com
Riba de Neira

Como topónimo de **Riba de Neira** ten a súa orixe no río Neira, afluente do Miño; pode referirse a:

;En Galiza
***Riba de Neira**, parroquia do concello de Baralla;
****Quintá de Riba de Neira**, lugar de dita parroquia.

## Véxase tamén
### Outros artigos
Ariana Grande

**Ariana Grande-Butera** ([ˌɑːriˈɑːnə ˈɡrɑːndeɪ bjʊˈtɛərə]), coñecida profesionalmente como **Ariana Grande**, nada en Boca Raton o 26 de xuño de 1993,  é unha cantante e actriz estadounidense.

Comezou a súa carreira no musical de Broadway *13*, antes de intepretar a Cat Valentine na serie de televisión de Nickelodeon *Victorious* en 2009. Despois do remate da serie, Grande converteuse nunha ídolo adolescente noutra serie, *Sam & Cat*, que rematou no 2014.

## Discografía 
* 2013: *Yours Truly (2023:  Yours Truly (Tenth Anniversary Edition))*
* 2014: *My Everything*
* 2016: *Dangerous Woman*
* 2018: *Sweetener*
* 2019: *Thank U, Next*
* 2020: *Positions*
* 2024: *Eternal Sunshine*

## Xiras mundiais 
* 2015: The Honeymoon Tour
* 2017: Dangerous Woman Tour
* 2019: Sweetener World Tour

## Notas 
## Véxase tamén 
### Ligazóns externas 
*Páxina oficial
*
*Ficha en IBDb
Ashton Kutcher

**Christopher Ashton Kutcher**, nado o 7 de febreiro de 1978 é un actor, produtor e modelo estadounidense.

## Filmografía 
### Produtor 
## Notas 
## Véxase tamén 
### Ligazóns externas 
*
A Ponte de Neira

Como topónimo **A Ponte de Neira** ten a súa orixe no río Neira, afluente do Miño; pode referirse a:

;En Galiza
***A Ponte de Neira**, lugar da parroquia de San Miguel de Neira de Rei, no concello de Baralla;
***A Ponte de Neira**, lugar da parroquia de Cela, no concello do Corgo;
***A Ponte de Neira**, lugar da parroquia de Vilarmosteiro, no concello do Páramo.

## Véxase tamén
### Outros artigos
Two and a Half Men

***Two and a Half Men*** é unha serie de televisión estadounidense que comezou a emitirse a través da canle CBS o 22 de setembro de 2003 e rematou o 19 de febreiro de 2015, após doce tempadas. Orixinalmente protagonizada por Charlie Sheen, Jon Cryer e Angus T. Jones, a serie trata da vida dun hedonista compositor de jingles publicitarios, Charlie Harper, o seu tenso irmán Alan, e o fillo de Alan, Jake. Despois do divorcio de Alan, este múdase co fillo á casa da praia de Charlie en Malibú (California) e complica a liberal vida de Charlie.

No 2010, CBS e Warner Bros. Television acadaron un acordo de emisión para a serie, renovándoa polo menos até a tempada de 2011–12. Pero o 24 de febreiro de 2011, CBS e Warner Bros. decidiron acabar coa produción co resto da oitava tempada despois de que Sheen entrase en rehabilitación por drogas e fixera "comentarios disparatados" sobre o creador e produtor executivo da serie, Chuck Lorre. O contrato de Sheen rematou o 7 de marzo.

Na estrea da novena tempada, "Nice to Meet You, Walden Schmidt", a personaxe de Sheen morre e aparece no seu canto Ashton Kutcher interpretando a Walden Schmidt. Alan ten un novo mellor amigo e compañeiro de vivenda, Walden, que está a lidar cos seus problemas despois dun mal divorcio. Walden, Alan e Jake establecen un vínculo, converténdose en amigos achegados e formando unha unidade familiar. Jake, que se une ó exército ó final da novena tempada, viaxa ao Xapón ó final da tempada dez.

## Personaxes 
### Principais 
* Charlie Sheen como Charlie Harper
* Jon Cryer como Dr. Alan Harper
* Angus T. Jones como Jake Harper
* Ashton Kutcher como Walden Schmidt
* Conchata Ferrell como Berta
* Holland Taylor como Evelyn Harper
* Marin Hinkle como Judith Harper-Melnick
* Melanie Lynskey como Rose
* Jennifer Bini Taylor como Chelsea
* April Bowlby como Kandi
* Amber Tamblyn como Jenny
*Edan Alexander como Louis

## Notas 
## Véxase tamén 
### Ligazóns externas 
*Páxina oficial 
*
Juan González Montenegro

**Juan González Montenegro**, nado en Noia o 17 de febreiro de 1861, foi un xornalista, escritor, militar e explorador galego.

## Traxectoria 
Estudou o Bacharelato en Santiago de Compostela. Emigrou a Cuba en 1875, con catorce anos. Dedicouse ao xornalismo, colaborando en *La Voz de Cuba*, *La Patria* e *El Asimilista* e fundou os semanarios *El Duende* e *El Noticiero Ilustrado* e os xornais *El Brujo*, *El Combate de Camajuaní*, *La Tribuna de Manzanillo*, *La Opinión Pública* de Santiago de Cuba, *La Nación* e *La Voz de Galicia*, no que popularizou os pseudónimos **El Brujo** e **Montenegro**. Mantivo polémicas con Waldo A. Insua. Publicou por entregas na Coruña *El álbum de un guerrillero, páginas de la guerra de Cuba de 1895 a 1898* sobre a Guerra hispano-estadounidense na que loitou contra a emancipación dos cubanos.

En 1899 marchou a Montevideo e logo a Buenos Aires, onde dirixiu *Correo de Galicia* na súa segunda etapa (1899-1900). Organizou unha expedición ao Chaco Boreal na procura de Enrique Ibarreta, a quen encontrou xa morto cando chegou a Asunción. Estivo seis anos na selva e explorou de Orán a Yacuiba e logo de alí a Acre. Faleceu na Arxentina.

## Obras 
* *El álbum de un guerrillero, páginas de la guerra de Cuba de 1895 a 1898*, 1899.
* *A través de los desiertos. Aventuras de un explorador*, 1907.
* *España no muere* (drama lírico).

## Véxase tamén 
### Bibliografía 
* 
* 
* 
* 

### Ligazóns externas 
* Rodríguez, Pastor (24/11/2014). "Un noiés en América", *La Voz de Galicia*
Alxamía

[miniatura|dereita|300px|Texto alxamía de [Mancebo de Arévalo. c. século XVI.]]

A **alxamía** (en ) é a forma de escritura con letras árabes das linguas neolatinas faladas na Península Ibérica, en especial o portugués, o castelán, o ladino e mozárabe, durante os séculos VIII a XV. Isto foi resultado de dúas circunstancias: dunha banda, as linguas árabes fundíanse coas linguas novelas e, eventualmente, foron substituídas polas linguas latinas ou por outras, que eran mestura de ambas; doutra banda, as letras árabes continuaban a ser empregadas e, por conta de tal costume, pasaron como instrumento de escrita dos outros idiomas, así como sucede cos medios de transliteración.

## Notas
Atentado na sede de Charlie Hebdo

O **atentado na sede de Charlie Hebdo** ocorreu o 7 de xaneiro de 2015, arredor das 10:30 (UTC). Dous homes encarapuchados e armados con rifles Kalashnikov, unha escopeta e un lanzagranadas entraron na sede do xornal satírico francés *Charlie Hebdo* en París, que recibira a atención internacional polas súas regulares representacións satíricas de Mahoma. O ataque rematou coa morte de 12 persoas, incluíndo o editor Stéphane "Charb" Charbonnier, oito empregados de *Charlie Hebdo* e dous oficiais da Policía Nacional, mentres 11 persoas resultaron feridas.

Os homes armados entraron no edificio e comezaron a disparar coas armas automáticas, ó tempo que berraban "Allahu Akbar", en árabe "Deus é grande". Producíronse máis 50 disparos durante o ataque.

Varias persoas foron detidas pola súa conexión co ataque, namentres a captura dos dous principais sospeitosos segue o seu curso. A conexión entre o atentado de *Charlie Hebdo* e outro ataque en Montrouge por un cuarto sospeitoso foi confirmada. Estoutro asaltante tomou reféns preto de Porte de Vincennes. Forzas da policía foron conducidas até Dammartin e Porte de Vincennes de xeito simultáneo, e conseguiron acabar con tódolos asaltantes. No proceso, algúns reféns foron feridos ou mortos.François Hollande confirmou que catro persoas foron asasinadas no secuestro do supermercado de Vincennes.

Este incidente é o acto de terrorismo máis mortal en Francia dende o tren bomba de Vitry-Le-François en 1961, levado a cabo pola organización paramilitar OAS que se opoñía á independencia de Alxeria, e que se saldou con 28 persoas mortas.

Os traballadores restantes de *Charlie Hebdo* anunciaron que continuarán coa publicación, imprimíndose a edición da vindeira semana como de costume, pero cunha tiraxe meirande, con máis dun millón de exemplares. A tiraxe finalmente chegou ós cinco millóns, despois de ser ampliada.

## Notas 
## Véxase tamén
Forces of Nature

***Forces of Nature*** é un filme estadounidense dirixido por Bronwen Hughes que se estreou en 1999. Está protagonizado por Ben Affleck e Sandra Bullock.

## Sinopse 
Camiño de Savanah, onde vai casar coa súa moza de toda a vida, Ben (Ben Affleck) coñece a Sarah (Sandra Bullock), unha impulsiva rapaza. A partir dese intre, compartirán xuntos toda clase de contratempos meteorolóxicos que parecen querer impedir o matrimonio de Ben coa súa prometida Bridget Cahill (Maura Tierney).

## Personaxes 
* Ben Affleck como Ben Holmes
* Sandra Bullock como Sarah Lewis
* Maura Tierney como Bridget Cahill
* Steve Zahn como Alan
* Blythe Danner como Virginia Cahill
* Ronny Cox como Hadley Cahill
* Michael Fairman como Richard Holmes
* Richard Schiff como Joe
* Afemo Omilami como Cab Driver
* David Strickland como Steve Montgomery
* Jack Kehler como Vic DeFranco
* Janet Carroll como Barbara Holmes
* Meredith Scott Lynn como Debbie
* George D. Wallace como Max
* Steve Hytner como Jack Bailey
* John Doe como Carl Lewis
* Anne Haney como Emma
* Bert Remsen como Ned
* Bill Erwin como Murray

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Over the Top (filme)

***Over the Top*** é un filme estadounidense de acción producido e dirixido por Menahem Golan que se estreou en 1987. Está protagonizado por Sylvester Stallone. A banda sonora foi composta por Giorgio Moroder.

## Personaxes 
* Sylvester Stallone como Lincoln Hawk
* Robert Loggia como Jason Cutler
* Susan Blakely como Christina Hawk
* Rick Zumwalt como Bob "Bull" Hurley
* David Mendenhall como Michael Hawk
* Chris McCarty como Tim Salanger
* Terry Funk como Ruker
* Bruce Way como John Grizzly
* Jimmy Keegan como Richie
* Greg 'Magic' Schwartz como Smasher
* Allan Graf como Collins
* John Braden como Coronel Davis
* Randy Raney como Mad Dog Madison
* Paolo Casella como Carl Adams
* Brian Webb como The Baby
* Jack Wright como Big Bill Larson
* Sam Scarber como Harry Bosco
* Michael Fox como Jim Olson
* Larry Caruso como Home coa gorra de beisbol
* Rapinder Dhanoya como Indian Arm Wrestler

## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
San Martiño de Manzaneda, Manzaneda

**San Martiño de Manzaneda** é unha parroquia do concello ourensán de Manzaneda, na comarca da Terra de Trives.

O lugar de Seoane pertence á parroquia eclesiástica de San Martiño de Abaixo de Manzaneda.

## Lugares e parroquias
### Lugares de Cesuris
### Parroquias de Manzaneda
## Notas
## Véxase tamén
### Outros artigos
*Lugares de Manzaneda
Sinfonía nº 7 (Mahler)

A ***Sinfonía nº 7 en mi menor** de Gustav Mahler é unha obra musical composta polo compositor bohemio-austríaco entre os anos 1904 e 1905.*

## Estrea 
A estrea desta obra data do 19 de setembro do 1908 en Praga, baixo a dirección do propio autor. A audición da obra provocou bastante indiferenza e case incomprensión. Posteriormente estreouse en Múnic e Ámsterdam, sempre sen un éxito claro. Co paso do tempo, foi promovida e divulgada por mestres coma Bruno Walter, Rafael Kubelík, Otto Klemperer e Georg Solti.

## Estrutura e temática 
En xeral esta sinfonía ten unha atmosfera romántica. Salientar que é a única sinfonía de Mahler que conta con "nocturnos" Esta sinfonía estrutúrase en cinco movementos:
* Langsam (adagio).
* Nachtmusik I (allegro moderato).
* Fleissend, aber nicht schnell (allegro ma non tropo). Schattenhaft (sombrío).
* Nachtmusik II (andante amoroso).
* Rondó (allegro ordinario. Allegro moderato ma energico).

## Véxase tamén 
### Bibliografía 
* Libreto Sinfonía Nº7 Gustav Mahler. Maestros de la Música, Planeta-Agostini 1989
Ata que chegou a súa hora

***Ata que chegou a súa hora*** (en , e en ) é un filme dirixido por Sergio Leone que se estreou en 1968. Está protagonizado por Henry Fonda como malvado, Charles Bronson como a súa némese, Jason Robards como o bandido e Claudia Cardinale como a viúva. O guión foi escrito por Leone e Sergio Donati, a partir dunha historia de Leone, Bernardo Bertolucci e Dario Argento. A fotografía é de Tonino Delli Colli, e a banda sonora é de Ennio Morricone. É a primeira parte da triloxía de Leone "Once Upon a Time", sendo as outras dúas *Once Upon a Time... the Revolution* e *Era unha vez en América*.

Estreouse en galego na TVG o 22 de xuño de 2008.

## Personaxes 
* Claudia Cardinale como Jill McBain
* Henry Fonda como Frank
* Jason Robards como Cheyenne
* Charles Bronson como Harmonica
* Gabriele Ferzetti como Morton
* Paolo Stoppa como Sam
* Woody Strode como Stony
* Jack Elam como Snaky
* Keenan Wynn como Sheriff
* Frank Wolff como Brett McBain
* Lionel Stander como Barman
* Al Mulock como Knuckles

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en RottenTomatoes
Hermo

**Hermo** é un apelido galego. Segundo o censo do ano 2000, tiña 2.433 ocorrencias en Galicia, destacando nos concellos de Boiro e A Pobra do Caramiñal. Pode referirse a:

* **Manuel Hermo Vidal**, político galego (m. 1937);
* **Antonio Guillán Hermo**, poeta galego (1900-1985).
* **Xosé Agrelo Hermo**, escritor galego (1937-2006);
* **José Manuel Mourís Hermo**, árbitro de fútbol e presidente do Noia Club de Fútbol (n. 1965);
* **Gonzalo Hermo González**, poeta e filólogo galego (n. 1987).

## Notas
Gustav Meyrink

**Gustav Meyrink**, nado en Viena o 19 de xaneiro de 1868 e finado en Starnberg o 4 de decembro de 1932, foi un escritor austríaco en lingua alemá, coñecido principalmente pola súa novela de corte fantástico *Der Golem* (1915), na cal ofrece unha visión simbólica deste personaxe lendario&nbsp;do&nbsp;folclore&nbsp;xudeu.

## Véxase tamén 
### Ligazóns externas 
* Obras de Gustav Meyrink en symbolon.de
Festival Internacional de Benicàssim

O **Festival Internacional de Benicàssim**, máis coñecido polas súas siglas **FIB**, é un festival de música pop e electrónica que se celebra cada verán dende 1995 na localidade valenciana de Benicàssim, na provincia de Castelló. Poden verse grupos de música independente, pop, rock ou música electrónica, entre outros. Ademais realízanse outras actividades relacionadas co teatro, a moda e o cine.

Algúns dos grupos máis importantes que pasaron polo FIV nas últimas edicións foron LCD Soundsystem, Radiohead, Scissor Sisters, Oasis ou Pet Shop Boys entre outros.

## Véxase tamén 
### Ligazóns externas 
*Sitio web oficial do FIB
Tempadas dos Quebec Nordiques

[miniatura|O [Avco World Trophy que foi entregado aos Nordiques na tempada 1976-77 como campións da WHA.]]
Os **Quebec Nordiques** foron unha franquía de hóckey sobre xeo profesional de América do Norte. Fundada en 1972 e con sede na Cidade de Quebec, na provincia homónima (Canadá), competiu na World Hockey Association (designada polas siglas WHA) entre 1972 e 1979, e posteriormente na National Hockey League (NHL) a partir de 1979.

Xogando os seus partidos como local no Colisée de Québec, o equipo chegou por primeira vez á final da WHA na tempada 1974-75, mais perdeu en catro partidos contra os Houston Aeros. Tomáronse o desquite na tempada 1976-77 batendo aos Winnipeg Jets na final para gañar o seu único Avco World Trophy.

## Lenda 

## Ano a ano 
### World Hockey Association 
### National Hockey League 
## Notas 
;Referencias

## Véxase tamén 
### Outros artigos 
* Historia dos Quebec Nordiques

### Bibliografía 
* 
* 
* 
* 
*

### Ligazóns externas 
* Les Nordiques de Québec: l'encyclopédie virtuelle des Nordiques
La Voz de Galicia (1892)

***La Voz de Galicia*** foi un semanario que se editou na Habana en 1892.

## Historia e características 
Subtitulado *Semanario Regionalista y de noticias*, apareceu o 13 de marzo de 1892. Dirixido por Juan González Montenegro, entre os seus colaboradores figuraron Juan J. Mirabet, M. L. Barosela e Perenzuelas. Abordou a problemática do Centro Galego e da Sociedade de Beneficencia de Naturais de Galica; tamén recolleu noticias de Galicia e unha sección de galegos ilustres.

## Véxase tamén 
### Bibliografía 
* 
* 

### Outros artigos 
* Publicacións impresas da diáspora galega
### Ligazóns externas
Alejandro Marque

**Alejandro Marque Porto**, nado na Estrada o 23 de outubro de 1981, é un ciclista profesional galego. Dende 2017 corre no equipo portugués Atum General–Tavira–Maria Nova Hotel.

## Traxectoria 
Debutou coma profesional en 2004, e desenvolveu toda a súa carreira deportiva profesional en equipos portugueses de categoría Continental. A súa primeira vitoria profesional foi en 2009, no GP Costa Azul. No 2012 acadou a primeira etapa da Volta a Asturias tras estar escapado gran parte da etapa. Esa tempada foi terceiro no campionato de España contra o reloxo e tamén gañou a crono da Volta a Portugal e a 4ª Etapa do GP Abimota. O seu maior logro é o triunfo na Volta a Portugal 2013, onde se vestiu de amarelo a falta dunha xornada, gañando novamente a contra o reloxo e impoñéndose sobre o seu compañeiro de equipo Gustavo César Veloso por só 4 segundos.

A súa boa actuación en Portugal, fixo que de cara á tempada 2014 se confirmase a súa fichaxe polo Movistar Team. Porén o 13 de decembro de 2013 saíu á luz un resultado anómalo por betametasona nun control antidopaxe durante a Volta a Portugal. Debido a isto, o Team Movistar, non fixo efectivo o contrato asinado posto que había unha cláusula pola que o ciclista tiña que asegurar que chegaba o equipo sen ningún tipo de problemas no referente a dopaxe e no caso de que os houbese, o contrato deixaría de ter valor inmediatamente. Ese mesmo día o ciclista deu as súas explicacións primeiro nun comunicado e máis tarde nunha rolda de prensa, onde manifestou que debido a unha lesión no xeonllo fora infiltrado para poder correr a carreira e que tanto os médicos como a UCI estaban ó tanto da situación.

## Palmarés 
**2009**
* 1 etapa do Gran Premio Crédito Agrícola da Costa Azul

**2012**
* 1 etapa da Volta a Asturias
* 3º no Campionato de España contra o reloxo 15px
* 1 etapa da Volta a Portugal

**2013**
* Volta a Portugal, máis 1 etapa

## Equipos 
* Carvalhelhos-Boavista (2004-2005)
* Imoholding-Loule Jardim Hotel (2006)
* Madeinox-BRIC-Loule (2007)
* Palmeiras Resort (2008-2010)
** *Palmeiras Resort-Tavira* (2008)
** *Palmeiras Resort-Prio* (2009-2010)
* Onda (2011)
* Carmin-Prio (2012)
* OFM-Quinta da Lixa (2013-)

## Notas 
## Véxase tamén 
### Ligazóns externas 
* http://www.ciclo21.com/alex-marque-ciclista-del-ano-en-portugal-2/
* Ficha de Alejandro Marque (cqranking.com)
* Ficha de Alejandro Marque (sitiodeciclismo.net)
La Voz de Galicia (1915)

***La Voz de Galicia*** foi unha revista que se editou na Habana en 1915.

## Historia e características 
Revista mensual que apareceu en 1915. Dirixida por Francisco García Martínez. Desapareceu ao pouco de nacer.

## Véxase tamén 
### Bibliografía 
* 
* 
### Outros artigos 
* Publicacións impresas da diáspora galega
### Ligazóns externas
La Voz de Galicia (Montevideo)

***La Voz de Galicia*** foi unha revista que se editou en Montevideo primeiramente en 1880 e en 1885 nunha segunda época.

## Historia e características 
Subtitulada *Revista Semanal de Ciencias, Artes y Literatura*, apareceu o 1 de febreiro de 1880. Fundada por Benigno Fernández Carvajal, estaba dirixida por Benigno Salgado Vázquez. Apareceron 12 números cesando a súa publicación o 18 de abril dese ano.

Tivo unha segunda etapa entre febreiro e abril de 1885.

## Véxase tamén 
### Bibliografía 
* 
* 

* 
* 
### Outros artigos 
* Publicacións impresas da diáspora galega
### Ligazóns externas
Albaicín

O **Albaicín** ou **Albayzín** é un barrio do leste da cidade de Granada, en Andalucía, que conserva a estrutura e aspecto que tiña na época musulmá medieval. Foi declarado Patrimonio Mundial pola UNESCO en 1984, xunto coa Alhambra e o Generalife.

## Historia 
Inicialmente, a poboación situouse na chaira, na antiga cidade de Ilbira, pero no século XI, coa caída do Califato de Córdoba, a inseguridade xeral aconsellou o traslado a Albaicín.

A época nazarí foi a de máis esplendor e influencia do barrio do Albaicín. A trama urbana que se conserva actualmente é a desa época, cunha rede moi complicada de rúas estreitas, dende a parte máis alta (San Nicolás) ata a ribeira do río Darro (Carrera del Darro) e a rúa Elvira, que se unen na Praza Nueva.

O tipo tradicional de vivenda é o *carmen*  que consiste nunha casa rodeada dunha pequena horta ou xardín e de muro alto que a separa da rúa. Era moi característica a canalización e distribución de auga potable a través de cisternas subterráneas (alxibe), das que se conservan unhas 28, a maioría aínda en funcionamento.

A situación do barrio sobre a aba da montaña diante da Alhambra propicia unha vistas espectaculares, especialmente, para os turistas, dende a igrexa de San Nicolás. Na zona pódense visitar tamén restos duns baños árabes, o Museo Arqueolóxico de Granada, e a igrexa de San Salvador, edificada sobre os restos dunha mesquita. Tamén se conservan algunhas casas mouriscas.

Actualmente, a afluencia turística e a inmigración dende Marrocos favoreceron, conxuntamente, a formación dunha rede de comercios e restaurantes de ambiente moi caracerístico norteafricano, recuperando, en parte, as orixes do barrio.

## Galería de imaxes 

Granada - vista dall' Alhambra.jpg|Vista dende a Alhambra
Alambra and Albaicin by night.JPG|Vista da Alhambra por enriba das casas do Albaicín
Albaicin-granada.JPG|Vista parcial do Albaicín
Albaicin calle del beso.jpg|A estreita *Calle del Beso*
Albayzin District Granada CL 2009 (17).JPG|*Cuesta de Alhacaba* e *Plaza Larga* ao fondo
Granada calle calderería4.jpg|Bazares na rúa *Calderería* 

## Véxase tamén 
### Outros artigos 
* Alhambra
* Generalife

### Ligazóns externas 
* Patrimonio da Humanidade 
* O Albaicín na web oficial de Turismo de Granada 
* Itinerarios culturais polo Albaicín  
* Bazars marroquís e vistas da Alhambra
Airco DH.16

O **Airco DH.16** foi un avión comercial biplano de catro asentos da década de 1910, deseñado por Geoffrey de Havilland, o deseñados xefe de Airco.

## Historia 
O DH.16 foi un redeseño do Airco DH.9A cunha fuselaxe máis ancha, acomodando unha cabina pechada para catro pasaxeiros, ademais do piloto nunha cabina aberta. En marzo de 1919 o prototipo realizou o seu primeiro voo no aeródromo de Hendon. Fabricáronse nove avións, sendo entregados oito deles a Aircraft Transport & Travel Limited (AT&T). AT&T usou o primeiro deles para voos de pracer, e posteriormente o 25 de agosto inaugurou un servizo entre Londres e París. Un avión foi vendido á River Plate Aviation Company da Arxentina, para operar entre Buenos Aires e Montevideo.

## Variantes 
Os primeiros seis avións estaban equipados cun motor de pistóns en liña de 320 CV Rolls-Royce Eagle, e os tres últimos tiñan o máis potente Napier Lion de 450 CV.

## Operadores 
; 

* River Plate Aviation Company - un antigo avión de AT&T dende 1920.

; 

* KLM - servizos operados por avións de Aircraft Transport and Travel.

; 

* Aircraft Transport and Travel Limited - os nove DH.16 operados de 1919 ata 1922.
* De Havilland Aeroplane Hire Service -dous antigos avións de AT&T dende 1922 ata 1923.

## Notas 
## Bibliografía 
* 
*
Manzaneda, Manzaneda

**Manzaneda** é unha parroquia do concello ourensán de Manzaneda, na comarca da Terra de Trives.

Eclesiasticamente, esta parroquia tamén inclúe a localidade de Seoane (San Martiño de Manzaneda).

## Lugares e parroquias
### Lugares de Cesuris
### Parroquias de Manzaneda
## Notas
## Véxase tamén
### Outros artigos
*Lugares de Manzaneda
Benigno Salgado Vázquez

**Benigno Salgado Vázquez**, nado en Dacón (Maside) en febreiro de 1855, foi un farmacéutico e xornalista galego.

## Traxectoria
Emigrou a Uruguai en 1874. De ideas liberais, opúxose á Restauración borbónica e aos gobernos conservadores. Dirixiu *La Voz de Galicia*, foi correspondente en Montevideo de *El Eco de Galicia* da Habana e colaborou en *El Heraldo Gallego*, *La Colonia Española*, *El Gallego* e *La Unión Gallega*. Asinou cos pseudónimos **Pedro Enxebre** e **Xan Blexos**. Foi precursor da idea de creación dos Centros Galegos, nun manifesto publicado en Montevideo en 1879 e fundou co seu irmán Tomás o Centro Galego de Montevideo.

## Notas 
## Véxase tamén
### Bibliografía
*
*
Víctor María Vázquez Rodríguez

**Víctor María Vázquez Rodríguez**, nado en Vigo o 26 de abril de 1856 e finado o 27 de setembro de 1884, foi un xornalista, escritor e músico galego.

## Traxectoria 
dereita|miniatura|*Guía de Galicia* de Rivera e Vázquez, 1883.

Estudou Farmacia na Universidade de Santiago de Compostela e rematou en Madrid, onde foi redactor de *El Porvenir*. Colaborou en *La Ilustración Gallega y Asturiana*. Foi nomeado secretario do Comité Republicano-Progresista Central. Escribiu unha *Guía de Galicia* e algúns poemas en galego. Foi pianista e compuxo algunhas pezas.

## Obras 
* *Guía de Galicia*, 1883 (con Cesáreo Rivera Abraldes)

## Véxase tamén 
### Bibliografía 
* 

### Ligazóns externas 
* Ficha en galegos.info